[{"text_idx": "#000001", "text": "Israelo: miloj da virinoj manifestacias por paco antau\u0306 la log\u0302ejo de Netanjahu"}, {"text_idx": "#000003", "text": "Miloj da virinoj mars\u0302adis merkredon en Jerusalemo, direkte al la log\u0302ejo de la C\u0302efministro Benjamin Netanjahu, postulante de li, subskribon de pacakordo kun la Palestinanoj."}, {"text_idx": "#000004", "text": "Tiu manifestacio estis la kulmina momento de la dusemajna mars\u0302ado organizita de \"Women Wage Peace\", asocio konsistanta el virinoj judaj kaj arabaj, kaj fondita post la milito de 2014 kontrau\u0306 la Hamaso en Gazao."}, {"text_idx": "#000005", "text": "Atingante Jerusalemon, kunig\u0302is kun ili la liberia aktivulino, Nobel-premiito pri Paco Leymah Roberta Gbowee, kaj miloj da aliaj virinoj. La organizantinoj taksis, ke c\u0302irkau\u0306 10 000 personoj c\u0302eestis, sed la polico taksis la nombron al 2 500."}, {"text_idx": "#000007", "text": "\u00ab Ni volas, ke niaj estroj laboru kun respekto kaj kurag\u0302o al solvo de la nuna perforta konflikto, kun plena partopreno de la virinoj al tiu procezo \u00bb, deklaris en komunikaj\u0302o la organizantinoj de la mars\u0302ado. \u00ab Nur degna politika akordo certigos estontecon al niaj gefiloj kaj genepoj. \u00bb"}, {"text_idx": "#000008", "text": "La intertraktadaj klopodoj inter Israelo kaj la Palestinanoj stagnas de post la usona iniciativo en aprilo 2014."}, {"text_idx": "#000009", "text": "Tiujn pasintajn tagojn, la organizaj\u0302o renkontis ankau\u0306 jordaniajn virinojn sur la insulo de la paco, en Naharajim, sur la rivero Jordano."}, {"text_idx": "#000010", "text": "Gbowee, la liberia aktivulino, renkontis la prezidenton Reuven Rivlin, kaj ties edzinon Nechama."}, {"text_idx": "#000011", "text": "Rivlin deklaris al Gbowee, kiu gvidis la pacisman movadon Women of Liberia Mass Action for Peace, kies rolo estis fundamenta por c\u0302esigi la duan liberian internan militon en 2003, ke s\u0302iaj agadoj estas \u00ab vera inspiro \u00bb."}, {"text_idx": "#000013", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}]